ร้าน Shibuya Shabu สาขา Vue ตรงเจริญนคร เราไม่ได้ทานมานานมาก กลับมาทานอีกทีคนน้อยลงกว่าเดิมเยอะ ไม่ต้องต่อคิวเกือบชม.อีกแล้วค่ะ

คราวนี้มาคุณภาพของอาหารเหมือนจะดรอปลงจากครั้งล่าสุดที่กินไปอีก คือถามว่าอร่อยมั้ยมันก็โอเค แต่คราวก่อนมันอร่อยกว่านี้ และครั้งแรกที่มันเพิ่งเปิดเลยคุณภาพของก็ดีกว่านี้อีก และคือตอนแรกเราสั่ง Jyou Karubi ไปสองถาด สักพักน้องพนักงานเดินมาบอกว่าเนื้อหมด ถ้าจะสั่งเพิ่มต้องรอ บางทีเราไม่ค่อยเข้าใจการสต็อกสินค้าของร้านว่าบริหารยังไงให้สินค้าขาด แต่เราก็รอค่ะ เพราะเรามาร้านนี้เพราะตัว Jyou Karubi พอเวลาผ่านไปสักพักเนื้อก็มา คุณภาพของเนื้อลอตใหม่ดีกว่าอันแรกเยอะ (เห็นน้องพนักงานบอกว่าเป็นส่วนพิเศษที่เอามาทำซูชิโดยเฉพาะ) แต่อยากจะให้บริหารสต็อกสินค้าให้ดีกว่านี้ และควบคุมเรื่องคุณภาพของสินค้าในแต่ละลอตให้มีคุณภาพที่ดีเท่ากันด้วยค่ะ

แต่สิ่งที่อยากจะชมเลยก็คือ การบริการของพนักงาน เมื่อก่อนพนักงานที่นี่ไม่ได้มี service mind ขนาดนี้ แต่การบิการในวันที่ไปทานน้องๆพนักงานน่ารักมาก คอยมาดูแลตลอด และดูใจเย็นมาก ขอชื่นชมการบริการในจุดนี้มากค่ะ ????